கேள்வி: சோனாலி போஸ் பற்றி விளக்கவும்.
பதில்: சோனாலி போஸ் (Shonali Bose பிறப்பு 3 ஜூன் 1965) ஓர் இந்திய திரைப்பட இயக்குநர், எழுத்தாளர் மற்றும் திரைப்படத் தயாரிப்பாளர் ஆவார். 2005 ஆம் ஆண்டில் திரைப்படத்தில் அறிமுகமான இவர், அதன் பிறகு தேசிய திரைப்பட விருதுகள், இந்தியா, ''பிரிட்ஜ்ஸ்டோன்'' கதை விருது மற்றும் ''சன்டான்ஸ் மஹிந்திரா குளோபல்'' திரைப்படத் தயாரிப்பாளர் விருது போன்ற பல பாராட்டுகளைப் பெற்றார். போஸ் தனது முதல் திரைப்படமான 2005 ஆம் ஆண்டில் சுயசரிதை நாடகமான ''அமு'' மூலம் அறிமுகமானார். இந்தத் திரைப்படம் மூலம் பரவலான பாராட்டினைப் பெற்றார், இது அதே பெயரில் வெளியான இவரது புதினத்தினை அடிப்படையாகக் கொண்டது. இது 1984 ஆம் ஆண்டு சீக்கியர்களுக்கு எதிரான வன்முறை விவரிக்கும் படம், விமர்சன ரீதியான பாராட்டையும் ஆங்கிலத்தில் சிறந்த திரைப்படத்திற்கான தேசிய திரைப்பட விருதையும் பெற்றது. பின்னர் 2012 ஆம் ஆண்டு போர் படமான ''சிட்டகாங்கின்'' உதவி இயக்குனராகவும் இணை எழுத்தாளரகவும் பணியாற்றினார். ''மார்கடிட்டா வித் அ ஸ்ட்ரா (2015)'' மற்றும் 2019ஆம் அண்டில் வெளியான ''தெ ஸ்கை இஸ் பிங்க்'' ஆகிய நாடகங்கள் வணிக ரீதியிலும் விமர்சன ரீதியிலும் பரவலான பாராட்டினைப் பெற்றுத் தந்தது. போஸ் ஒரு வள்ளல் மற்றும் பல்வேறு தொண்டு நிறுவனங்களுக்கு உதவி செய்து வருகிறார். இவர் திரைப்படத் தயாரிப்பாளர் பெடாபிரதா பெயினை மணந்தார், ஆனால் தங்களது மகனின் மரணத்தைத் தொடர்ந்து இவர்கள் பிரிந்தனர்.
கேள்வி: சோனாலி போஸ் - ஆரம்ப கால வாழ்க்கை என்பது என்ன?
பதில்: சோனாலி போஸ் மேற்கு வங்கத்தின் கொல்கத்தா 3 ஜூன் 1965 இல் பிறந்தார், மேலும் அவரது இளம் வயது வாழ்க்கையின் பெரும்பகுதியை மும்பை மற்றும் புது தில்லி கழித்தார். தில்லி பல்கலைக்கழகம் இளங்கலை பட்டமும், நியூயார்க்கின் கொலம்பியா பல்கலைக்கழகம் அரசறிவியல் முதுகலைப் பட்டமும் பெற்றார். டெல்லி பல்கலைக்கழகத்தில் மிராண்டா ஹவுஸில் இருந்த காலத்தில் இருந்து அவர் ஒரு சமூக செயற்பாடாளராக இருந்தார். போஸ் பள்ளி மற்றும் கல்லூரி காலங்கள் முழுவதும் ஒரு நடிகராக நாடகங்களில் ஈடுபட்டார். "சமூக மற்றும் அரசியல் மாற்றம் பற்றிய கருத்துக்களைத் தெரிவிக்க திரைப்படம் வழிவகை செய்கிறது" என்று கூறுகிறார்.